ประกาศธนาคารแห่งประเทศไทยที่ สนส. 8 / 2554เรื่อง หลักเกณฑ์การอนุญาตจัดตั้งและการกํากับดูแลสาขาในต่างประเทศของธนาคารพาณิชย์ไทย--------------------------------อื่นๆ - 1.เหตุผลในการออกประกาศ ธนาคารแห่งประเทศไทยกําหนดหลักเกณฑ์เกี่ยวกับการอนุญาตจัดตั้งและการกํากับดูแลสาขาในต่างประเทศของธนาคารพาณิชย์ไทย เพื่อให้เกิดความชัดเจนและสะดวกในการขออนุญาตจัดตั้งสาขาในต่างประเทศของธนาคารพาณิชย์ไทย และเพื่อส่งเสริมการขยายขอบเขตการประกอบธุรกิจของธนาคารพาณิชย์ที่มีความพร้อม ให้สามารถให้บริการทางการเงินแก่ลูกค้าได้ครอบคลุมมากขึ้นทั้งกลุ่มลูกค้าในและต่างประเทศ ซึ่งจะทําให้ธนาคารพาณิชย์มีฐานลูกค้าที่กว้างและกระจายตัวมากขึ้นอันจะช่วยเพิ่มประสิทธิภาพในการใช้ทรัพยากรในการหารายได้และความสามารถในการแข่งขันของธนาคารพาณิชย์ไทย โดยธนาคารพาณิชย์ที่ประสงค์จะจัดตั้งสาขาดังกล่าว จะต้องได้รับอนุญาตจากธนาคารแห่งประเทศไทย และปฏิบัติตามหลักเกณฑ์การกํากับดูแลที่ธนาคารแห่งประเทศไทยกําหนดอื่นๆ - 2.อํานาจตามกฎหมาย อาศัยอํานาจตามความในมาตรา 13 มาตรา 71 และมาตรา 80 (2) (ก) แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิเสรีภาพของบุคคลซึ่งมาตรา 29 ประกอบกับมาตรา 31 มาตรา 33 มาตรา 36มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทยออกหลักเกณฑ์การอนุญาตจัดตั้งและการกํากับดูแลสาขาในต่างประเทศ และให้ธนาคารพาณิชย์ที่ประสงค์จะขอจัดตั้งสาขาในต่างประเทศถือปฏิบัติตามความในประกาศฉบับนี้อื่นๆ - 3.ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินยกเว้นธนาคารพาณิชย์ที่เป็นบริษัทลูกของธนาคารพาณิชย์ต่างประเทศ และสาขาของธนาคารพาณิชย์ต่างประเทศอื่นๆ - 4.เนื้อหา 4.1 คําจํากัดความ ในประกาศฉบับนี้ "สาขา" หมายความว่า สํานักงานในต่างประเทศของธนาคารพาณิชย์ไทยซึ่งจัดตั้งขึ้นโตยมีสถานะเป็นสาขา เพื่อประกอบธุรกิจธนาคารพาณิชย์ในต่างประเทศตามขอบเขตการประกอบธุรกิจที่ทางการของประเทศนั้นกําหนด และสอดคล้องกับธุรกิจธนาคารพาณิชย์ตามมาตรา 4 และธุรกิจที่เกี่ยวเนื่องหรือจําเป็นตามมาตรา 36 แห่งพระราชบัญญัติธุรกิจสถาบันการเงิน พ.ศ. 2551 4.2 หลักการ ธนาคารพาณิชย์ไทยที่ประสงค์จะจัดตั้งสาขาในต่างประเทศ จะต้องได้รับอนุญาตจากธนาคารแห่งประเทศไทย โดยในการพิจารณาอนุญาตดังกล่าว ธนาคารแห่งประเทศไทยจะคํานึงถึงความพร้อมของธนาคารพาณิชย์ ทั้งในด้านฐานะการดําเนินงานที่มั่นคงและทรัพยากรที่เพียงพอตลอดจนความรู้ความเข้าใจเป็นอย่างดีเกี่ยวกับภาวะเศรษฐกิจ การเมือง กฎหมาย ระบบการเงินระบบสถาบันการเงินและการกํากับดูแลของทางการของประเทศที่ธนาคารพาณิชย์จะจัดตั้งสาขาโดยธนาคารพาณิชย์จะต้องแสดงให้เห็นว่า ได้มีการวิเคราะห์ เปรียบเทียบประโยชน์ ต้นทุน และความเสี่ยงในการจัดตั้งสาขาในประเทศดังกล่าวแล้ว 4.3 ขอบเขตการประกอบธุรกิจ สาขาต้องได้รับอนุญาตจากทางการต่างประเทศ โดยการประกอบธุรกิจจะต้องเป็นไปตามขอบเขตที่พระราชบัญญัติธุรกิจสถาบันการเงิน พ.ศ. 2551 กําหนด และจะต้องสอดคล้องกับขอบเขตที่ทางการต่างประเทศกําหนดด้วย 4.4 การขออนุญาต ธนาคารพาณิชย์ที่ประสงค์จะจัดตั้งสาขาในต่างประเทศ จะต้องปฏิบัติตามขั้นตอนดังนี้ (1) การขอความเห็นชอบในหลักการ ธนาคารพาณิชย์จะต้องได้รับความเห็นชอบในหลักการจากธนาคารแห่งประเทศไทยก่อน จึงจะสามารถขออนุญาตจากทางการต่างประเทศเพื่อจัดตั้งสาขาได้ โดยในการขอความเห็นชอบดังกล่าว ธนาคารพาณิชย์จะต้องยื่นคําขอ พร้อมทั้งเอกสารหลักฐาน ตามที่ธนาคารแห่งประเทศไทยกําหนดในเอกสารแนบ 1 ของประกาศฉบับนี้ ต่อฝายกํากับสถาบันการเงิน สายกํากับสถาบันการเงิน ธนาคารแห่งประเทศไทย ทั้งนี้ ธนาคารพาณิชย์จะต้องดําเนินการขออนุญาตจากทางการต่างประเทศเพื่อจัดตั้งสาขาให้ได้ภายใน 3 ปี นับแต่วันที่ธนาคารแห่งประเทศไทยให้ความเห็นชอบในหลักการ (2) การขอหนังสืออนุญาตจัดตั้งสาขา เมื่อธนาคารพาณิชย์ได้รับอนุญาตจากทางการต่างประเทศให้จัดตั้งสาขาแล้วธนาคารพาณิชย์จึงจะสามารถยื่นขออนุญาตต่อธนาคารแห่งประเทศไทยเพื่อจัดตั้งสาขาดังกล่าวได้โดยในการขออนุญาตดังกล่าว ธนาคารพาณิชย์จะต้องยื่นคําขอพร้อมทั้งสําเนาหนังสืออนุญาตของทางการต่างประเทศให้จัดตั้งสาขา ต่อฝ่ายกํากับสถาบันการเงิน สายกํากับสถาบันการเงิน ธนาคารแห่งประเทศไทย ซึ่งธนาคารแห่งประเทศไทยใช้เวลาในการพิจารณาประมาณ 30 วันนับแต่วันที่ธนาคารแห่งประเทศไทยได้รับเอกสารและข้อมูลครบถ้วน ทั้งนี้ ธนาคารพาณิชย์ต้องแจ้งสถานที่ทําการและกําหนดวันเปิดทําการ รวมทั้งแจ้ง ชื่อ ประวัติการทํางาน และขอบเขตอํานาจของผู้บริหารของสาขาเป็นหนังสือ พร้อมทั้งนําส่งสําเนาหนังสือมอบอํานาจและเงื่อนไขในการมอบอํานาจแก่ผู้บริหารของสาขา ให้ธนาคารแห่งประเทศไทยทราบล่วงหน้า 7 วันก่อนวันที่สาขาดังกล่าวจะเปิดทําการ 4.5 การกํากับดูแล ธนาคารพาณิชย์ที่ได้รับอนุญาตจากธนาคารแห่งประเทศไทยให้จัดตั้งสาขาในต่างประเทศต้องปฏิบัติตามหลักเกณฑ์ดังต่อไปนี้ (1) ธนาคารพาณิชย์ต้องนําส่งเอกสารดังต่อไปนี้ให้แก่ธนาคารแห่งประเทศไทย (1.1 ) สําเนารายงานการตรวจสอบฐานะและการดําเนินงาน หนังสือสั่งการหรือข้อแนะนํา และข้อกล่าวหา ของผู้กํากับดูแลธนาคารพาณิชย์ของประเทศที่สาขาตั้งอยู่ รวมทั้งหลักฐานอื่นใดที่เกี่ยวข้องในกรณีที่ธนาคารปฏิบัติไม่ถูกต้อง หรือเป็นการฝ่าฝืนกฎหมาย ระเบียบข้อบังคับ วิธีปฏิบัติของทางการของประเทศดังกล่าว ตลอดจนสําเนาหนังสือของธนาคารพาณิชย์ซึ่งแสดงความเห็น คําชี้แจง แนวทางการแก้ไข ตามคําสั่งหรือข้อแนะนําดังก่ล่าวและการติดตามผลการดําเนินการ ให้ธนาคารแห่งประเทศไทยทราบทุกครั้งภายใน 30 วัน นับจากวันที่ได้รับรายงานหรือคําสั่งหรือคําแนะนําหรือรับแจ้งข้อกล่าวหา หรือวันที่ลงนามในข้อตกลง หรือจ่ายค่าปรับ หรือในวันที่ได้มีการปฏิบัติการตามที่ผู้กํากับดูแลธนาคารพาณิชย์ที่กล่าวข้างต้นแจ้งให้ดําเนินการดังกล่าว หรือวันที่ธนาคารพาณิชย์ส่งหนังสือชี้แจงแนวทางการแก้ไข การสั่งการและการติดตามผลดังกล่าวแล้วแต่กรณี (1.2) รายงานของผู้สอบบัญชี ซึ่งรวมหมายเหตุประกอบงบการเงินและงบการเงินของสาขาทุกงวดการบัญชีที่ผ่านการรับรองโดยธนาคารพาณิชย์แล้ว ให้ธนาคารแห่งประเทศไทยภายใน 30 วัน นับจากวันที่ผู้สอบบัญชีลงนามรับรอง (2) ในกรณีสาขามีความประสงค์จะย้ายสถานที่ทําการ ให้ธนาคารพาณิชย์แจ้งที่ตั้ง หมายเลขโทรศัพท์และโทรสารของสถานที่ทําการใหม่ เป็นหนังสือ ให้ธนาคารแห่งประเทศไทยทราบล่วงหน้าไม่น้อยกว่า 15 วัน ก่อนวันที่จะมีการเปลี่ยนแปลง นอกจากนี้ ให้จําหน่ายหรือยกเลิกการเช่าสถานที่ทําการเดิมภายใน 1 ปี นับจากวันที่ย้ายสถานที่ทําการ และแจ้งเป็นหนังสือให้ธนาคารแห่งประเทศไทยทราบภายใน 15 วัน นับแต่วันที่ได้ดําเนินการดังกล่าว (3) ธนาคารพาณิชย์ต้องจัดให้มีเจ้าหน้าที่ออกไปตรวจสอบกิจการและสินทรัพย์ของสาขาอย่างน้อย 1 ครั้ง ทุก 2 ปี และให้จัดส่งสําเนารายงานการตรวจสอบฉบับที่ส่งให้ฝ่ายจัดการให้ธนาคารแห่งประเทศไทยภายใน 7 วัน นับจากวันที่ส่งให้ฝ่ายจัดการ และให้จัดส่งคําสั่งและข้อแนะนําที่เกี่ยวข้องกับรายงานการตรวจสอบตังกล่าวของฝ่ายจัดการไปยังสาขา ให้ธนาคารแห่งประเทศไทยภายใน 7 วัน นับจากวันสั่งการของฝ่ายจัดการ ทั้งนี้ ต้องไม่เกิน 90 วัน นับจากวันที่เริ่มตรวจสอบ (4) ธนาคารพาณิชย์ต้องยินยอมให้ผู้ตรวจการสถาบันการเงินเข้าตรวจสอบเพื่อทราบกิจการและสินทรัพย์ของสาขาได้ (5) ธนาคารพาณิชย์ต้องแจ้งหลักเกณฑ์และเงื่อนไขที่ทางการของประเทศที่สาขาตั้งอยู่กําหนดให้สาขาต้องปฏิบัติ ให้ธนาคารแห่งประเทศไทยทราบทุกครั้ง (6) เมื่อมีความประสงค์จะเลิกสาขา ธนาคารพาณิชย์จะต้องยื่นขออนุญาตเป็นหนังสือต่อธนาคารแห่งประเทศไทย โดยระบุถึงเหตุผลและความจําเป็นในการเลิกสาขาดังกล่าวด้วยรวมทั้งให้ธนาคารพาณิชย์ส่งคืนหนังสืออนุญาตให้กระทรวงการคลัง (กรณีกระทรวงการคลังออกหนังสืออนุญาตตามพระราชบัญญัติการธนาคารพาณิชย์ พ.ศ. 2505) หรือให้ธนาคารแห่งประเทศไทย(กรณีธนาคารแห่งประเทศไทยออกหนังสืออนุญาตตามพระราชบัญญัติธุรกิจสถาบันการเงิน พ.ศ. 2551) (7) ธนาคารแห่งประเทศไทยอาจเพิ่มเติมหรือเปลี่ยนแปลงเงื่อนไขที่กําหนดให้ธนาคารปฏิบัติเกี่ยวกับสาขาได้ตามที่เห็นสมควรอื่นๆ - 5.วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 28 กันยายน 2554 (นายประสาร ไตรรัตน์วรกุล)ผู้ว่าการธนาคารแห่งประเทศไทย